Mahao o re Thabane a hlompuoe |
MASERU – Moporofesa Nqosa Mahao ea sa tsoa khethoa e le motlatsi oa moetapele oa Mokha oa Kobo-tata ea Basotho (ABC) o kopetse Tona-Kholo Motsoahae Thabane tlhonepho ho sechaba hore a se roahakoe ka Sontaha sebokeng sa mokha, Lithabaneng.
Thabane eo ebileng e leng motsokasephali mokheng oa ABC o se a sehollotsoe ka makhetlo ka mahlapa a tala marang-rang le likhatisong tsa mantsoe, ’me sena se bile sa qholotsa Komiti e kholo ea mafumahali ea ABC ho etsa polelo e khalemang boits’oaro boo.
Pelaelo ea babali ba bangata ba Mosotho ke hore mahlapa a qhololitsoe ke hore eena Thabane o ne a bitse Mahao ‘sekatana setlang se fefoha’ nakong eo a neng a bua le balateli ba mokha sebokeng se neng se be pejana Ha Abia, Maseru.
Letsatsing le hlahlamang Thabane o ne a hlahelle seea-le-moeeng se seng ka har’a naha, a kopa ts’oarelo ka lipelo tseo tsa hae ho balateli ba mokha ka kakaretso.
Next Bafu ba 13 ba kotsi ea tekesi ba tl’o tsejoa
Lekala le tla itlhalosa ho bophatlalatsi